CELEX: 32019D2112
Language: bg
Date: 2019-12-09 00:00:00
Title: Решение (ОВППС) 2019/2112 на Съвета от 9 декември 2019 година за изменение на Решение (ОВППС) 2017/2303 в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение

10.12.2019   
               
               
                  BG
               
               
                  Официален вестник на Европейския съюз
               
               
                  L 318/159
               
            
         РЕШЕНИЕ (ОВППС) 2019/2112 НА СЪВЕТА
         от 9 декември 2019 година
         за изменение на Решение (ОВППС) 2017/2303 в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 12 декември 2017 г. Съветът прие Решение (ОВППС) 2017/2303 (1).
                  
               
                     (2)
                  
                  
                     В Решение (ОВППС) 2017/2303 се предвижда 12-месечен срок на изпълнение за дейностите, посочени в член 1, параграф 2 от него, считано от датата на сключване на споразумението за финансиране, посочено в член 3, параграф 3 от него.
                  
               
                     (3)
                  
                  
                     На 10 декември 2018 г. Съветът прие Решение (ОВППС) 2018/1943 (2), с което срокът на изпълнение на Решение (ОВППС) 2017/2303 се удължава с 12 месеца.
                  
               
                     (4)
                  
                  
                     На 24 юни 2019 г. Организацията за забрана на химическото оръжие (ОЗХО), която отговаря за техническото изпълнение на проекта, получаващ подкрепа съгласно Решение (ОВППС) 2017/2303, поиска от Съюза разрешение да удължи срока на изпълнение на Решение (ОВППС) 2017/2303 с 24 месеца до общо 48 месеца.
                  
               
                     (5)
                  
                  
                     Това допълнително удължаване на срока на изпълнение на Решение (ОВППС) 2017/2303 ще позволи на ОЗХО да продължи да изпълнява дейностите, посочени в член 1, параграф 2 от същото решение след датата на изтичане на срока на действие, предвидена в член 5, параграф 2 от него, и да постигне планираните цели във връзка с посочените дейности, включително засилването на капацитета на ОЗХО за предприемане на действия във връзка със заплахата от употреба на химическо оръжие.
                  
               
                     (6)
                  
                  
                     Поисканото изменение на Решение (ОВППС) 2017/2303 се отнася до член 5, параграф 2 от него и до раздел 8 от приложението към посоченото решение, в което следва да се измени позоваването на продължителността на проекта.
                  
               
                     (7)
                  
                  
                     Продължаването на дейностите по член 1, параграф 2 от Решение (ОВППС) 2017/2303, както изрично е посочено в искането на ОЗХО от 24 юни 2019 г., може да бъде осъществено без това да има въздействие върху ресурсите.
                  
               
                     (8)
                  
                  
                     Поради това Решение (ОВППС) 2017/2303 следва да бъде изменено, за да се даде възможност да продължи изпълнението на дейностите, посочени в член 1, параграф 2 от същото решение, чрез съответното удължаване на срока му на действие,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/2303 се изменя, както следва:
            
                        1)
                     
                     
                        Член 5, параграф 2 се заменя със следното:
                        
                                    „2.
                                 
                                 
                                    Срокът на действие на настоящото решение изтича 48 месеца след датата на сключване на посоченото в член 3, параграф 3 споразумение за финансиране между Комисията и ОЗХО или шест месеца след влизането в сила на настоящото решение, ако към тази дата не е сключено споразумение за финансиране.“
                                 
                              
                  
                        2)
                     
                     
                        Текстът на раздел 8 от приложението се заменя със следното:
                        „Планирана продължителност
                        Предвижда се продължителността на проекта да бъде 48 месеца.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 9 декември 2019 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2017/2303 на Съвета от 12 декември 2017 г. в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение (OВ L 329, 13.12.2017 г., стр. 55).
         
            (2)  Решение (ОВППС) 2018/1943 на Съвета от 10 декември 2018 г. за изменение на Решение (ОВППС) 2017/2303 в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение (OВ L 314, 11.12.2018 г., стр. 58).